คนเเพ้ยา สามารถทานวิตามิน c ของ Blackmores ไดไหมคะ
สวัสดีค่ะ การแพ้ยานั้น ต้องทราบว่าแพ้ยาชนิดใดหรือกลุ่มใดเสียก่อนค่ะ เพราะการแพ้ยา ไม่ได้หมายความว่าจะต้องแพ้ยาทุกชนิด โดยชนิดของยาที่มักพบว่าแพ้ได้บ่อย เช่น- ยาปฏิชีวนะ เช่น ยากลุ่มเพนิซิลลิน กลุ่มซัลฟา ยารักษาวัณโรค เป็นต้น- ยาแก้ปวด ลดไข้ เช่น แอสไพริน ยากลุ่ม NSAIDs- ยารักษาเก๊าต์- ยาต้านไวรัส HIVเป็นต้นซึ่งการแพ้ อาจแพ้เพียงบางชนิด บางกลุ่ม หรือแพ้หลายชนิดก็ได้ค่ะ เมื่อเรารู้ว่าแพ้ชนิดใดแล้ว ก็ให้หลีกเลี่ยงการใช้ยาชนิดนั้นๆ หรือกลุ่มนั้นๆ ค่ะสำหรับวิตามิน หากเคยทานมาก่อน แล้วไม่มีอาการแพ้ ก็สามารถที่จะทานได้ค่ะ หรือหากไม่เคยทาน โดยส่วนใหญ่ยาในกลุ่มวิตามินและเกลือแร่นั้น พบอาการแพ้ได้น้อยมาก ดังนั้น หากไม่เคยมีประวัติการแพ้ยาหลายชนิด ก็อาจลองทานไปดูก่อนได้ค่ะ อย่างไรก็ตาม การทานผักและผลไม้เป็นประจำทุกวัน เราก็จะได้วิตามินซีเพียงพออยู่แล้ว ไม่จำเป็นต้องทานวิตามินเสริมไปอีกค่ะ